Változások az esetnaplóban 2025. március 1-től

Az esetnapló **A) Adatlap** része a szociális igazgatásról és szociális ellásokról szóló 1993. évi III. törvény (a továbbiakban: Szociális törvény) 20. § (1) és (2) bekezdése alapján vezetendő adatok kiegészítése miatt változott.

A 2. pontban a nyilvántartásba vétel számát is fel kell tüntetni, ehhez a 2. pontban van tájékoztatás.

A 2.1. pontban az ellátást igénybevevő születési nevét, a 2.4. pontban az anyja nevét fel kell tüntetni, ezek a természetes személyazonosító adatok részei az Szt. 20. § (2) bekezdés a) pontja alapján.

A 2.9. pontban az ellátást igénybevevő cselekvőképességére vonatkozó adatot kell feltüntetni az Szt. 20. § (2) bekezdés d) pontja alapján.

A 2.10. pontnál a cselekvőképességében részlegesen korlátozott vagy cselekvőképtelen igénybevevő esetén a törvényes képviselő nevét és elérhetőségét kell feltüntetni az Szt. 20. § (2) bekezdés e) pontja alapján.

A 2.11. pontnál az ellátást igénybevevő megnevezett hozzátartozójának nevét, értesítési adatait (telefonszáma, értesítési címe) lehet feltüntetni az Szt. 20. § (2) bekezdés e) pontja alapján.

Az esetnapló **B) Belső tartalom** részében a következők változtak:

Az 1.1. pontban felsorolt elsődleges (hozott) probléma típusai a KSH OSAP 1696. A család- és gyermekjóléti szolgáltatok adatai 1.6. táblájában felsorolt típusokkal összhangban kerültek feltüntetésre.

Továbbá az esetnapló egyes sorainak töltéséhez tartozó magyarázatokban is pontosításokra került sor.